Argumentarea in paragraf

Ce e un paragraf?

Un paragraf e un grup de propozitii care sustin si dezvolta o singura idee sau un singur aspect al unui subiect mai larg. Paragrafu intruneste  trei functii:
•	Introduce un nou subiect ( sau aspect al unui subiect) si il dezvolta
•	Face vizual si logic distinctia dintre noul subiect fata de cel anterior si fata de cel care urmeaza
•	Realizeaza o relatie logiga  intre propozitiile din interiorul sau

Structura unui paragraf

Ca si eseul in intregul sau, paragraful are o structura care include o propozitie ce introduce subiectul, o dezvoltare a acestei propozitii si o concluzie. Multi teoreticieni au incercat sa dezvolte sisteme care sa descrie rolul acestor propozitii in paragraf, dar cele mai multe dintre aceste sisteme trebuie sa fie foarte flexibile ca sa ia in considerare variatia stilurilor de scriere. Cu toate acestea, exista, totusi, o tipologie a propozitiilor care este bine sa apara intr-un paragraf.

a.	Propozitia-subiect

Cele mai multe paragrafe au o propozitie ce prezinta subiectul ce urmeaza a fi discutat.Restul paragrafului ramane sa dezvolte si sa explice aceasta propozitie. Deoarece ea introduce subiectul, aceasta propozitie e de obicei prima intr-un paragraf. E eficienta asezarea ei la inceput pentru ca astfel cititorul stie imediat despre ce va fi vorba in acel paragraf.

Exemplu: 
S-au scris multe despre problemele sociale create de tranzitia la democratie in Europa de Est.

In anumite situatii, totusi, propozitia-subiect poate aparea in alt loc in paragra. Un exemplu este paragraful introductiv al unui eseu , unde propozitia-subiect va aparea ca ultima din paragraf. Un caz in care un paragraf nu are o propozitie –subiect e acela in care acel paragraf asigura trecerea sau e al doilea sau al treilea dintr-o serie de paragrafe ce dezvolta aceeasi idee. 

b.	Expansiunea sau reformularea

E foarte obisnuit ca dupa prima propozitie, autorul sa o dezvolte. Aceasta poate implica o reformulare mai detaliata a primei propozitii. E un truc stilistic des intalnit a incepe cu o propozitie relativ simpla si a o reformula apoi.

Exemplu: 
Intr-adevar, problemele sociale ale tranzitiei par mai greu de depasit decat oricare alte probleme politice sau economice.

c.	Limitarea

O alta strategie comuna dupa propozitia –subiect este ca imediat sa se limitezeparagraful la un aspect precis al problemei ce va fi discutata.

Exemplu: 
Printre aceste probleme, totusi, unele dintre cele mai serioase sunt cele traite de femei, fie asta in familie sau la locul de munca.

d.	Ilustrarea

O trasatura comuna a unui bun paragraf este aducerea exemplelor care sa sustina subiectul.Aceasta practica poate fi foarte utila in convingerea cititorului de validitatea opiniei autorului. Aceasta ilustrare poate lua forma citarii sau a referintelor la alte lucrari. 

Exemplu: 
Cercetari desfasurate de Hofstetter si Igel (1995), de exemplu, arata ca in fosta Germanie de Est, femeile au avut o mai mare rata a depresiilor, au apelat de mai multe ori decat barbatii la ajutorul psihiatric pentru a face fata schimbarilor sociale.

e.	Analiza

E, desigur, insuficient sa ‘aruncam’ un exemplu in fata cititorilor. Daca ofera un exemplu, autorul trebuie sa il analizeze si sa arate ce demonstreaza acest exemplu, cu ce contribuie acesta la argumentarea propozitiei- subiect, ce se poate invata din el. Analiza poate fi realizata in relatie directa cu prima propozitie prin analizarea unor aspecte ale subiectului, expansiunea sau limitarile lui.

Exemplu: 
In acelasi timp, nu poate fi trecut cu vederea faptul ca datele cercetarii pot fi influentate de faptul ca barbatii refuza sa apeleze la ajutor psihiatric de teama de a aparea slabi. Totusi, cercetari similare din Ungaria (Radnoti 1997) au aratat ca domeniile in care s-a petrecut cea mai mare schimbare sociala sunt cele ale conflictului dintre pastrarea locului de munca si cresterea copiilor. Acestea sunt, fara indoiala, sectoarele in care sunt implicate mai mult femeile.

f.	Concluzia

Autorul e bine sa finalizeze printr-o propozitie care reitereaza sau reformuleaza propozitia initiala a paragrafului. Ar putea sa apara o suprapunere intre analiza si concluzie, pentru ca analiza reitereaza propozitia -subiect. Totusi, una dintre ele (analiza sau concluzia) trebuie sa apara. Un paragraf eficinent rareori se termina cu un exemplu.

Exemplu: 
Devine clar, asadar, ca studiul efectelor sociale ale tranzitiei nu trebuie sa ignore componenta de gen.